Document ID: /roh_data/filtered/fineweb-2-filterrobots_roh.jsonl.gz/8344

Millis da persunas sajan vegnidas salvadas il 2015 entras la squadra da salvament maritim da la Grecia (Hellenic Rescue Team) che cumpiglia 2'000 comembers.
Plinavant survegn l'activista per dretgs da l'uman Efi Latsoudi il premi da l'autcumissariat da las Naziuns Unidas per ils fugitivs (UNHCR). Ella ha creà in refugi segir per millis da fugitivs sin Lesbos.
Il premi è dottà cun CHF 100'000.
Premi Nansen
Il UNHCR Nansen Refugee Award undrescha merits extraordinaris en connex cun persunas ch'èn vegnidas stgatschadas a moda violenta. Tranter auter han Eleanor Roosevelt, Graça Machel e Luciano Pavarotti gia survegnì il premi.
Il premi vegn surdà l'emprim d'october a Genevra.